Puunsen

Puunsen () is en Dörp in de Gemeen Solzhusen (Samtgemeen Solzhusen) in’n Landkreis Horborg, Neddersassen.

Bi Puunsen höört von öllers ok de lüttje Oort Röndahl mit bi.

 Geografie 

De Oort liggt in de Lümbörger Heid an dat linke Över von de Luh. In’n Noorden von Puunsen münnt de Noordbeek in de Luh.

De Naveröörd sünd Luhmöhlen in’n Noorden, Westergellsen, Karkgellsen un Röndahl in’n Noordoosten, Sugellsen in’n Oosten, Wetzen un Marßen in’n Süüdoosten, Olndörp mit Nee-Olndörp in’n Süden, Rulfsen un Raben in’n Süüdwesten un Eyndörp un Solzhusen in’n Noordwesten.

 Historie 

duum|Urn ut dat Grafffeld bi Puunsen
To de öllsten Funnen op dat Rebeed von dat Dörp höört de Gräverfeller von Puunsen.

In’n Eersten Weltkrieg sünd 15 Soldaten ut Puunsen fullen oder vermisst un in’n Tweten Weltkrieg 27.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Luhmöhlen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karkgellsen in’n Kanton Garlstörp.

De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn.

De Oort weer fröher en egenstännige Buurschop un Gemeen, de an’n 1. Juli 1972 mit de Gemeenreform in Neddersassen Deel von de Gemeen Solzhusen worrn is.

 Inwahnertall 

 * tohoop mit Röndahl

 Religion 

Puunsen is evangeelsch-luthersch präägt un höört to dat Kaspel von de Johannis-Kark in Solzhusen.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

De Karkhoff Puunsen liggt an’n Slüsenweg 5. Dor gifft dat ok en Karkhoffskapell.

 Wapen 

Dat Wapen wiest baven op grönen Grund en sülvern Sesenbladd un ünnen op sülvern Grund en swart Exenbladd.

 Kultur 

In Puunsen steiht en Denkmaal för de Fullenen ut de twee Weltkrieg’.

 Weertschop un Infrastruktur 

Puunsen hett en egene freewillige Füürwehr, de an’n 14. Februar 1936 grünnt worrn is.

 Verkehr 

Dör Puunsen löppt de Landsstraat 234, de in’n Noorden över Solzhusen, Gastää un Luhdörp na Winsen geiht un in’n Süden över Olndörp un Amelkusen na Wriel. Bi Solzhusen geiht von de L 234 na Oosten de L 216 af, de över Luhmöhlen, Westergellsen, Karkgellsen un Reppenstää na Lümborg löppt. Tosätzlich löppt von Puunsen in’n Westen de Kreisstraat 5 över Eyndörp un Lübberstää na Äästörp un in’n Süüdwesten de K 47 na de K 20 bi Raben.

De nächste Autobahn is de Autobahn 7 (Afsnidd Hamborg–Hannover). De Opfohrt 41 Äästörp liggt so acht Kilometer in’n Westen von Puunsen an de K 5.

De nächste Bahnhoff is so bi 20 Kilometer wied weg in’n Noorden de Bahnhoff Winsen an de Bahnlien Hamborg–Hannover. De Bahnhoff Lümborg an de sülve Bahnlien liggt 21 Kilometer in’n Noordoosten un de Bahnhoff Wriel an de Bahnlien Ülzen–Langwedel 26 Kilometer in’n Süden.

Puunsen hett siet Juli 2008 Oortsschiller, op de ok de plattdüütsche Naam blangen den hoochdüütschen mit opsteiht.

 Literatur 

 Friedrich Wilhelm Reineke: Salzhausen – Luhmühlen · Oelstorf · Putensen – Heimat am Rande der Heide. Solzhusen 1990

 Footnoten 

 Weblenken 

Kategorie:Oort
Kategorie:Landkreis Horborg